**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

(nu produce efecte juridice)\*

**REFERAT DE APROBARE**

**privind realizarea unui studiu de impact cu privire la modalitatea de gestiune a alimentării cu energie termică în cazul blocurilor noi din municipiul Târgu Mureș, cu scopul de a reduce emisiile de CO2**

Se propune prioritizarea sistemului de termoficare în raport cu orice alt sistem alternativ, ținând cont de nevoia reducerii gradului de poluare din oraș, de atragerea de fonduri europene pentru modernizarea sistemului de termoficare și de a asigura o viziune pe termen lung cu energii care să aducă o creștere a calității vieții, resimțită într-o factură mai mică de către cetățeni.

Majoritatea sistemelor de încălzire utilizate în municipiul Târgu Mureș se bazează în prezent pe utilizarea gazului natural, pentru producerea energiei termice, fapt care contribuie la producerea emisiilor de CO2. Așadar, în cazul blocurilor noi cu mai mult de șase locuințe, în loc de instalarea centrelor de încălzire individuale pe apartament, să fie asigurată blocului propriul centru de încălzire comun. Adică, la blocurile cu minim șase apartamente să exista o singură centrală comună, nu șase centrale individuale.

Studiul realizat trebuie să analizeze situația privind costurile și emisiile actuale de CO2. Pe lângă situația actuală, trebuie să includă și o prezentare a avantajelor și a dezavantajelor pentru cazurile separate în care alimentarea termică este bazată pe gaz individual (adică centrală termică individuală per apartament), gaz comun (adică centru de încălzire comun pentru mai multe apartamente), electric individual și electric comun.

Termenul limită pentru realizarea studiului, 30 septembrie 2022.

Față de argumentele mai sus precizate, supunem aprobării Consiliului Local Municipal prezentul proiect de hotărâre.

**Consilieri locali municipali Târgu Mureș**

**Kelemen Atilla-Márton**

**Szabó Péter**

**Szabó Árpád**

**Frunda Csenge**

**Portik Vilmos**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

(nu produce efecte juridice)\*

***Iniţiatori:***

**Kelemen Atilla-Márton**

**Szabó Péter**

**Szabó Árpád**

**Frunda Csenge**

**Portik Vilmos**

 **H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind realizarea unui studiu de impact cu privire la modalitatea de gestiune a alimentării cu energie termică în cazul blocurilor noi din municipiul Târgu Mureș, cu scopul de a reduce emisiile de CO2**

***Consiliul local al municipiului Târgu Mureș, întrunit în ședință ordinară de lucru,***

**Având în vedere:**

Referatul de aprobare nr. \_\_\_\_\_ din \_\_\_\_\_\_\_\_\_\_\_\_\_ inițiat de consilierii locali municipali Kelemen Atilla-Márton, Szabó Péter, Szabó Árpád, Frunda Csenge, Portik Vilmos privind privind realizarea unui studiu de impact cu privire la modalitatea de gestiune a alimentării cu energie termică în cazul blocurilor noi din municipiul Târgu Mureș, cu scopul de a reduce emisiile de CO2**;**

Raportul de speciailitate nr. …..al Direcţiei juridice contencios administrativ şi administraţie publică locală ;

Raportul de specialitate nr. ................. al Direcţiei Arhitect şef

Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile:**

Legii nr. 51/2006 a serviciilor comunitare de utilități publice, republicată, cu modificările şi completările ulterioare

Legii nr. 325/2006 privind serviciul public de alimentare cu energie termică, cu modificările şi completările ulterioare,

Ordinului Președintelui Autorității Naționale de Reglementare pentru Serviciile Publice de Gospodărire Comunală, nr. 91 din 20 martie 2007 pentru aprobarea Regulamentului-cadru al serviciului public de alimentare cu energie termică, cu modificările şi completările ulterioare,

Ordinului Președintelui Autorității Naționale de Reglementare pentru Serviciile Publice de Gospodărire Comunală, nr. 92 din 20 martie 2007 pentru aprobarea Caietului de sarcini-cadru al serviciului public de alimentare cu energie termică, cu modificările şi completările ulterioare,

Art. 10 din Legea nr. 372/13.12.2005, Republicată, privind performanţa energetică a clădirilor

În temeiul prevederilor art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare

**H o t ă r ă ș t e :**

**Art.1.** Se aprobă realizarea unui studiu de impact cu privire la modalitatea de gestiune a alimentării cu energie termică în cazul blocurilor noi din municipiul Târgu Mureș, cu scopul de a reduce emisiile de CO2.

**Art.2.** Se aproba alocarea sumei de 75000 lei pentru efectuarea studiului, la următoarea rectificare bugetară.

**Art.3.** Se aprobă ca termen limită pentru realizarea studiului, data de 30 septembrie 2022.

**Art.4.** Cu aducerea la îndeplinire a prevederilor prezentei hotărâri se încredințează Executivul Municipiul Târgu Mureș prin Direcţia Arhitect şef şi Direcţia tehnică.

**Art. 5.**  Prezenta hotărâre se comunică:

* Domnului KELEMEN ATILLA- MÁRTON
* Domnului Szabó Péter
* Domnului Szabó ÁRPÁD
* Domnului PORTIK VILMOS
* Domnului FRUNDA CSENGE

**Viză de legalitate,**

**Secretar General al Municipiului Târgu Mureș,**

**Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare.**